Predsjedničke kampanje i novinsko izvještavanje
Izložba u Newseumu o ulozi novinskih medija u izvještavanju o kandidatima i njihovim kampanjama
Newseum želi pokazati na koje sve načine kandidati šalju svoje poruke, koristeći se svakim raspoloživim medijem – od novina i radija do televizije i Interneta Od vremena kad je predsjednik William McKinley, 1898. godine, razgovarao s novinarima sa verande svoje kuće, do internetske kampanje Baracka Obame, 2008. godine, uvelike se promijenilo novinsko izvještavanje o predsjedničkim kampanjama. Izložba nedavno postavljena u washingtonskom muzeju Newseum istražuje ulogu novinskih medija u izvještavanju o kandidatima – od novina do Twittera – i nosi naslov “Svake četiri godine: Predsjedničke kampanje i novinsko izvještavanje.” Političari koji se nadaju dobiti položaj najmoćnijeg čovjeka u svijetu čine sve da bi izgledali poput običnog čovjeka... dok ih u stopu prate rijeke novinara. Za svoje kampanje, za predsjedničku nominaciju demokratske stranke, 2008. godine, Barack Obama je zastao i u jednoj kuglani, u mjestu Altoona, u saveznoj državi Pennsylvania. Njegov je posjet odjeknuo u medijima, kaže Patty Rhule, upraviteljica Newseuma. Isti je imidž u javnosti željela ostaviti i Hillary Rodham Clinton kad je posjetila jedan bar u mjestu Crown Point, u Indijani. Rekvizitima s tih i mnogih drugih posjeta Newseum želi pokazati na koje sve načine kandidati šalju svoje poruke, koristeći se svakim raspoloživim medijem – od novina i radija do televizije i Interneta. Televizija je bila ta koja je predsjedničke kampanje dovela ravno u dnevne sobe Amerikanaca. A televizijske debate, počevši s onom između Johna. F. Kennedyja i Richarda Nixona, 1960. godine, utjecale su na glasače, na načine na koje oni vide i doživljavaju kandidate. I pola stoljeća kasnije, debate su izuzetno važne, važnije nego ikad prije, čak i kad se vode među kandidatima za primarne izbore. Danas, kandidati i njihovi pristaše pune TV ekrane sve negativnijim reklamama. Mnogi promatrači mišljenja su da ružan ton tih reklama odbija glasače... koji se za političke vijesti, kaže Patty Ruhle, okreću ka nekim drugim izvorima. Današnji kandidati, dodaje Patty Ruhle, otišli su i dalje od televizije i novina, do Interneta. Izložba “Svake četiri godine: Predsjedničke kampanje i novinsko izvještavanje” posjetitelja vodi i iza scene američkog izbornog procesa... pa može, između ostaloga, i sâm ući u glasačku kabinu. komentira Lucia Cohen. Jedan drugi posjetitelj, Alexander Macina, kaže: A Camilu Romero oduševljava nešto drugo: Newseum će, tijekom cijele tekuće predsjedničke kampanje, dopunjavati izložbu... kako bi ona bila odraz najnovijih zbivanja.